CELEX: 62018CA0830
Language: fi
Date: 2020-04-02 00:00:00
Title: Asia C-830/18: Unionin tuomioistuimen tuomio (yhdeksäs jaosto) 2.4.2020 (ennakkoratkaisupyyntö, jonka on esittänyt Oberverwaltungsgericht Rheinland-Pfalz – Saksa) – Landkreis Südliche Weinstraße v. PF ym. (Ennakkoratkaisupyyntö – Työntekijöiden vapaa liikkuvuus – Asetus (EU) N:o 492/2011 – Rajatyöntekijöiden lapset – Sosiaaliset edut – Koulukuljetuskustannusten korvausjärjestelmä – Edellytys asumisesta osavaltiossa (Land) – Lasten, jotka käyvät koulua tässä osavaltiossa ja asuvat muussa kuin siinä jäsenvaltiossa, jossa heidän käymänsä oppilaitos sijaitsee, sulkeminen kyseisen järjestelmän ulkopuolelle – Jäsenvaltion niiden kansalaisten, jotka asuvat muissa osavaltioissa, sulkeminen kyseisen järjestelmän ulkopuolelle)

13.7.2020   
            
            
               FI
            
            
               Euroopan unionin virallinen lehti
            
            
               C 230/8
            
         
      Unionin tuomioistuimen tuomio (yhdeksäs jaosto) 2.4.2020 (ennakkoratkaisupyyntö, jonka on esittänyt Oberverwaltungsgericht Rheinland-Pfalz – Saksa) – Landkreis Südliche Weinstraße v. PF ym.
      (Asia C-830/18) (1)
      
      (Ennakkoratkaisupyyntö - Työntekijöiden vapaa liikkuvuus - Asetus (EU) N:o 492/2011 - Rajatyöntekijöiden lapset - Sosiaaliset edut - Koulukuljetuskustannusten korvausjärjestelmä - Edellytys asumisesta osavaltiossa (Land) - Lasten, jotka käyvät koulua tässä osavaltiossa ja asuvat muussa kuin siinä jäsenvaltiossa, jossa heidän käymänsä oppilaitos sijaitsee, sulkeminen kyseisen järjestelmän ulkopuolelle - Jäsenvaltion niiden kansalaisten, jotka asuvat muissa osavaltioissa, sulkeminen kyseisen järjestelmän ulkopuolelle)
      (2020/C 230/10)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberverwaltungsgericht Rheinland-Pfalz
      
         Pääasian asianosaiset
      
      
         Valittaja: Landkreis Südliche Weinstraße
      
         Vastapuoli: PF ym.
      
         Muu osapuoli: Vertreter des öffentlichen Interesses
      
         Tuomiolauselma
      
      
                  1)
               
               
                  Työntekijöiden vapaasta liikkuvuudesta unionin alueella 5.4.2011 annetun Euroopan parlamentin ja neuvoston asetuksen (EU) N:o 492/2011 7 artiklan 2 kohtaa on tulkittava siten, että kansallinen lainsäädäntö, jonka mukaan se, että osavaltio vastaa koulukuljetuksista, edellyttää asumista tämän osavaltion alueella, merkitsee välillistä syrjintää siltä osin kuin se voi luonteensa johdosta vaikuttaa enemmän rajatyöntekijöihin kuin kotimaisiin työntekijöihin.
               
            
                  2)
               
               
                  Asetuksen N:o 492/2011 7 artiklan 2 kohtaa on tulkittava siten, että käytännön vaikeudet, jotka liittyvät koulukuljetusten tehokkaaseen järjestämiseen osavaltiossa, eivät ole sellainen yleistä etua koskeva pakottava syy, jolla välilliseksi syrjinnäksi luokiteltava kansallinen toimenpide voitaisiin oikeuttaa.
               
            
         (1)  EUVL C 131, 8.4.2019.